వన్డే క్రికెట్‌లో 300 వికెట్లు తీసిన బౌలర్ల జాబితా

ఆట కెరీర్‌లో 300 లేదా అంతకంటే ఎక్కువ వికెట్లు తీయడాన్ని వన్డే ఇంటర్నేషనల్ (వన్‌డే) క్రికెట్‌లో ఒక ముఖ్యమైన విజయంగా పరిగణిస్తారు.  2023 జూలై నాటికి ఆట చరిత్రలో 14 మంది క్రికెటర్లు మాత్రమే ఈ ఘనతను సాధించారు. పాకిస్తాన్ ఫాస్ట్ బౌలర్ వసీం అక్రమ్ 1996 అక్టోబరులో మొదటగా ఇది సాధించాడు.  ఈ ఫార్మాట్‌లో 400, 500 వికెట్లు తీసిన తొలి ఆటగాడు కూడా అక్రమే.   ముగ్గురు పాకిస్తానీలు, ఇద్దరు ఆస్ట్రేలియన్లు, ఇద్దరు భారతీయులు, ఒక న్యూజిలాండ్, ఒక దక్షిణాఫ్రికా ఆటగాడు, ఒక బంగ్లాదేశీతో పాటు నలుగురు శ్రీలంక ఆటగాళ్లు 300 లేదా అంతకంటే ఎక్కువ వికెట్లు పడగొట్టారు. ఇంగ్లండ్‌, వెస్టిండీస్‌, జింబాబ్వే జట్లుల్లోని ఆటగాళ్ళెవరూ ఇంకా 300 గీత చేరలేదు. 

శ్రీలంక బౌలర్ ముత్తయ్య మురళీధరన్ 534 వికెట్లతో అత్యధిక వికెట్లు తీసిన రికార్డు సాధించాడు.; అతను 10 సార్లు ఐదు వికెట్ల పంట కూడా సాధించాడు.  300 లేదా అంతకంటే ఎక్కువ వికెట్లు తీసిన ఆటగాళ్లలో ఆస్ట్రేలియా ఆటగాడు గ్లెన్ మెక్‌గ్రాత్ అత్యుత్తమ బౌలింగ్ సగటు (22.02) కలిగి ఉన్నాడు.  ఆడిన మ్యాచ్‌ల విషయానికొస్తే, బ్రెట్ లీ ఈ ఘనత సాధించిన అతి తక్కువ మ్యాచ్‌లలో (171) ఇది సాధించాడు.  దక్షిణాఫ్రికా ఫాస్ట్ బౌలర్ షాన్ పొలాక్ ఓవర్‌కు 3.67 పరుగులతో అత్యంత పొదుపైన బౌలరు. బ్రెట్ లీ ఒక వికెట్‌కు 29.4 బంతుల్లో అత్యుత్తమ స్ట్రైక్ రేట్‌ సాధించాడు.  2001లో జింబాబ్వేపై శ్రీలంకకు చెందిన చమిందా వాస్ 19 పరుగులకు ఎనిమిది వికెట్లు పడగొట్టడం ఒక వన్డేలో బౌలర్ ఎనిమిది వికెట్లు తీసిన ఏకైక సందర్భం.  వకార్ యూనిస్ 13 సార్లు సాధించిన ఐదు వికెట్ల పంట 2022 వరకూ రికార్డుగా నిలిచి ఉంది. వన్డేల్లో 300 వికెట్లు తీసి, ఇంకా ఆడుతూ ఉన్న ఏకైక ఆటగాడు షకీబ్ అల్ హసన్. 

వన్డేల్లో 300 వికెట్లు తీసిన బౌలర్లలో, వన్డే క్రికెట్‌లో 10,000 పరుగుల క్లబ్‌లో కూడా చేరిన ఏకైక క్రికెటర్ సనత్ జయసూర్య.

కీ

300 వికెట్ల క్లబ్‌లో బౌలర్ల జాబితా 

 ఒక బౌలర్ ద్వారా అత్యధిక వికెట్లు తీసిన వారి జాబితాను మొదటగా ఏర్పాటు చేస్తారు. ఈ పట్టికను ఏదైనా గణాంకం ద్వారా క్రమబద్ధీకరించడానికి, నిలువు వరుస శీర్షిక పక్కన (ఆన్ కాదు) వర్తించే హెడర్ బాక్స్‌పై క్లిక్ చేయండి.

మూలాలు 
వన్‌డే క్రికెట్ రికార్డులు గణాంకాలు